Allerførst vil jeg gerne frabede mig kommentarer om ejeren af hesten. Denne har INGEN skyld i det der er foregået og bør ikke stilles til ansvar for det. Hvis i tænker på sådanne svar - så vær søde at holde igen, da i ikke kender ejerens situation. Det gør jeg! Hvis en hest er udlånt til en rideskole, hvor den går som elevhest, stedet er blevet gjort opmærksomme på at hesten ikke er rask, men gør intet. Ejer så henter hesten da kontrakten udløber, og hesten må i dyrlægebehandling og i værste tilfælde rissikerer kronisk sygdom. Er det så ikke rideskolens ansvar? Når man låner noget - så skal det jo leveres tilbage i samme stand som da man fik det - ikke? Jeg har endnu ikke afklaret kontraktens præsise ordlyd med ejeren af denne hest - men jeg mener - også bare rent moralsk så er det da deres ansvar at de heste de benytter til deres undervisning er raske og trives? Om denne hest virkede de allermest somom de var fløjtende ligeglade - i hvert fald staldpigen der havde ansvar for hesten. Hesten stod med mug fra hov til has - der overhovedet ikke var forsøgt behandlet. Benet var voldsomt hævet. Dyrlægen mener den har haft mug i flere måneder. Sadlen trykkede og hesten havde tydeligt ondt ved opsadling og ridning. Hesten var ekstremt sur på stald - stresset og gnisten i øjnene var helt væk. Boksen stank af ammoniak, og begge bagstråler var beskadigede af sur stråle. Hesten er nu i ansvarlig varetægt. Det er en helt vidunderlig hest. En ener. Sådan en som kan tøffe rundt og lære små børn at ride - men med en dygtig rytter sagtens kan gøre sig gældende på konkurrencebanerne. Smuk og rar. En dejlig hest! Jeg syder indeni. Hvordan kan man behandle så dejligt et dyr på den måde? Jeg mener jo rideskolen bør hæfte for dyrlægebehandling, medicin osv. Og de BURDE jo også kompensere for den tid hesten ikke kan bruges. Muggen var nemlig så slem at hesten havde fået betændelse i benet - og nu står og er halt og skal behandles *2 dagligt! Kom med det - bør rideskolen afgive hesten i samme stand som da de fik den eller kan de slippe afsted med at få raske dyr ind og sende syge ud når de ikke gider behandle dem? Milla